Els OCine de Roquetes apaguen el projector durant un temps per culpa de la pandèmia.
Durant mesos, han estat moltes les especulacions al voltant d’un tancament “definitiu” dels Ocine de Roquetes. Cert és que a causa de les restriccions, moltes multisales de la cadena van tancar durant un temps, fins que la situació millorés. Al mes de març, moltes d’elles ja han tornat a obrir, però no ha tingut la mateixa sort els cinemes de Roquetes. Tal com ho reitera el seu gerent, Paco Cabanes, es tracta d’un tancament temporal, a fi i efecte de poder tornar a la normalitat tan aviat com es pugui. La caiguda d’espectadors als cinemes catalans ha estat del 82% respecte al gener de 2020. L’any passat es van registrar prop d’1,5 milions d’assistents als cinemes per aquestes dates, mentre que enguany s’han registrat prop de 250.000 a tot Catalunya. Abans de la pandèmia ja es parlava que el sector estava patint una davallada de públic, però la crisi sanitària ho ha acabat d’accentuar. També la cultura en general.